บาทเปิด 31.29/34 บาทต่อดอลลาร์ แนวโน้มแข็งค่า
เงินบาทเปิดตลาด 31.29/34 บาทต่อดอลลาร์ แนวโน้มแข็งค่า นักลงทุนจับตาประชุมเฟด-ประชุม G20 มองกรอบวันนี้ 31.25 - 31.40 บาทต่อดอลลาร์
11 มิ.ย. 2562

เงินบาทเปิดตลาด 31.29/34 บาทต่อดอลลาร์ แนวโน้มแข็งค่า นักลงทุนจับตาประชุมเฟด-ประชุม G20 มองกรอบวันนี้ 31.25 - 31.40 บาทต่อดอลลาร์นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้ที่ระดับ 31.29/34 บาท/ดอลลาร์ จากเย็นวานนี้ ที่ปิดตลาดที่ระดับ 31.33/35 บาท/ดอลลาร์
"ช่วงนี้ค่อนข้างแข็งค่า เนื่องจากสงครามการค้าระหว่างสหรัฐฯและจีนน่าจะยังคงยืดเยื้อต่อไป ขณะที่นักลงทุนติดตามการประชุมของธนาคารกลางสหรัฐ (เฟด) ในวันที่ 18-19 มิ.ย.นี้ มีโอกาสที่เฟดจะปรับลดอัตราดอกเบี้ยและจับตาการประชุมสุดยอดผู้นำกลุ่ม G20 ที่ประเทศญี่ปุ่น"
นักบริหารเงิน ให้กรอบการเคลื่อนไหววันนี้ที่ 31.25 - 31.40 บาท/ดอลลาร์